Diari Oficial de la Generalitat Valenciana


Sumari del DOGV 9433, del 22-09-2022 (2022/8529)

RESOLUCIÓ de 16 de setembre de 2022, de la Direcció General de Personal Docent, per la qual s'aprova l'expedient del procés selectiu a cossos docents convocat respecte de les persones aspirants pendents de realitzar la fase de pràctiques.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9433

Data del DOGV
:   22-09-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/8529


Data del document
:   16-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 16 de setembre de 2022, de la Direcció General de Personal Docent, per la qual s'aprova l'expedient del procés selectiu a cossos docents convocat respecte de les persones aspirants pendents de realitzar la fase de pràctiques. [2022/8529]  
Una vegada duta a terme la fase de pràctiques aquelles persones aspirants pendents de realitzar-la, atés que van superar el concurs oposició en virtut de l'estimació dels seus recursos, i una vegada comprovat que reuneixen els requisits generals i específics de participació establits en la respectiva convocatòria, resolc:  
  
Primer  
Declarar aptes en la fase de pràctiques en el respectiu cos docent, per haver rebut aquesta avaluació de la comissió qualificadora, les persones aspirants relacionades en l'annex de la present resolució, seleccionades en virtut d'execució de sentència judicial o de resolució administrativa, en el marc de les respectives convocatòries de procediments selectius a cossos docents.  
  
Segon  
Aprovar l'expedient del procediment selectiu respecte de les persones relacionades en l'annex per al seu ingrés pel respectiu cos i especialitat, el qual es remetrà al Ministeri d'Educació i Formació Professional perquè procedisca al seu nomenament i a l'expedició del corresponent títol de personal funcionari de carrera, de conformitat amb la puntuació obtinguda, i això amb els efectes econòmics i administratius que per a cadascun d'ells s'indiquen en l'esmentat annex.  
  
  
Tercer  
D'acord amb el que es preveu en el Reial decret 1364/2010, de 29 d'octubre, totes elles hauran d'obtindre el seu primer destí definitiu en l'àmbit de gestió de la Conselleria d'Educació, Cultura i Esport, acudint amb caràcter forçós al concurs.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant la directora general de Personal Docent, en el termini d'un mes comptat des de l'endemà de la publicació, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 16 de setembre de 2022.- La directora general de Personal Docent: M. Ángeles Herranz Ábalos.